alexandrainst/scandi-wiki huggingface dataset:
Lislbørja

Lislbørja er ein fjordarm av Velfjorden i Brønnøy kommune i Nordland. Fjorden strekkjer seg 3 km austover til garden Lislbørja i botn av fjorden.

Fjorden har innløp mellom Kabelodden i nord og Børjeneset i sør. På nordsida av fjorden ligg garden Kvitneset. Begge desse gardane er isolerte og utan vegsamband. Fjorden ligg på nordsida av Børjeneset og Børjenesfjellet (557 moh). På sørsida av neset ligg Storbørja

Fjordar i Nordland
Geografi i Brønnøy
Storbørja

Storbørja er ein fjordarm av Velfjorden i Brønnøy kommune i Nordland. Fjorden strekkjer seg 7 km austover til Børiøyra i botn av fjorden.

Fjorden har innløp mellom Trolldalen i nord og Endbøren i sør. I tillegg til garden Børiøyra på sørsida av fjorden, ligg Storbørja på nordsida inst i fjorden. Ingen av gardane har vegsamband. Lomselva munnar ut inst i fjorden ved Børiøyra. 

Namnet -børja kjem truleg av «*Børja» av borg, 'terasse', som opphavleg kan ha vore eit namn på ei av elvene som renn ut ved garden inst i fjordbotnen av Storbørja.

Referansar 

Fjordar i Nordland
Geografi i Brønnøy
Heggfjorden

Heggfjorden er ein fjordarm av Velfjorden i Brønnøy kommune i Nordland. Fjorden strekkjer seg 4,5 km sørover til tettstaden Hommelstø i botn av fjorden.

Fjorden har innløp mellom bygda Nevernes i aust og Dyrnesodden i vest. Like før botn av fjorden deler han seg i to ved Rugåsnesodden. Ein del går sørvest og inn til Hommelstø, medan den andre går søraust til garden Aunet. 

Fv49 går på austsida av fjorden, medan Fv47 går på vestsida. Inst i fjorden går òg Riksveg 76.

Fjordar i Nordland
Geografi i Brønnøy
Dvergplaneten Makemake

Makemake (småplanetnemning 136472 Makemake, symbol: ), tidlegare , (tidlegare uoffisielt òg kalla easterbunny, engelsk for påskeharen) er den tredje største kjende dvergplaneten i solsystemet, berre slege av Pluto og Eris. Makemake er òg kvalifisert som ein plutoide, ei undergruppa av dvergplanetane som har ein stor halvakse (snittavstand) større enn Neptun.

Makemake vart oppdaga 31. mars 2005 av eit lag leitt av Michael Brown og er namnsett etter skaparguden Makemake frå mytologien på Påskeøya. Han har éin kjend måne (S/2015 (136472) 1) som vart oppdaga på bilete tekne av Hubble-teleskopet i april 2015.

Fysiske eigenskapar 

Makemake er etter Pluto det visuelt lysaste kuiperbelte-objektet og har ein tilsynelatande storleiksklasse på nesten 17; lyst nok til at ein ved hjelp av eit kraftig amatørteleskop kan sjå det.

Spektumet til Makemake liknar på Pluto sitt i synleg og nærinfraraudt lys. Spektrumet er raudleg i den synlege delen, motsett til Eris som har eit grått og nøytralt spektrum. Det infraraude spektrumet er merkt av tilstadeveringa av metan (CH4) likt dei til Pluto og Eris. Tilstadeveringa av metan, meir synleg end den på Pluto, hintar til at òg Makemake har ein atmosfære nær perihel (punktet der Makemake er nærast sola) som frys til etter kvart som objektet flyttar seg lengre vekk ifrå sola.

Kjelder 

 Denne artikkelen bygger på «(136472) 2005 FY9» frå , den 12. mars 2008. 

Plutoidar
Klassiske kuiperbelteobjekt
Himmellekamar oppdaga i 2005
Oppdagingar av Chad Trujillo
Oppdagingar av David L. Rabinowitz
Oppdagingar av Michael E. Brown
Sørfjorden i Velfjorden

Sørfjorden er ein fjordarm av Velfjorden i Brønnøy kommune i Nordland. Fjorden strekkjer seg 10 km sørover til Høliaunet i botn av fjorden.

Fjorden har innløp mellom Vandalsvika i vest og Forholmbukta i aust. Bygda Seterlandet ligg på vestsida av fjorden eit stykke sørover. Lenger inne i fjorden ligg Velfjord på andre sida av fjorden. Her smalnar fjorden inn og her kryssar Riksveg 76 fjorden via ei 50 meter lang bru over Trongsundet. Fjorden held fram sørover til eit par gardsbruk inst i fjorden.

Fjordar i Nordland
Geografi i Brønnøy
Langfjorden i Brønnøy

Langfjorden er ein fjordarm og den inste delen av Velfjorden i Brønnøy kommune i Nordland. Fjorden strekkjer seg 9 km sørover til Tarmaunbotnet og er forholdsvis smal, stort sett mellom 200 og 400 meter brei. 

Fjorden har innløp mellom Nevernes i vest og Snasodden i aust. Grenda Oppsjøen ligg på vestsida av fjorden. Litt lenger sør ligg Storvika på vestsida og her er fjorden på sitt breiaste, om lag 850 meter. Langfjorden er eit gardsbruk på vestsida av fjorden nesten heilt inne i fjorden. Sør for denne garden ligg Tarmaunbotnet som har ein 180 meter høg fjellvegg på austsida.

Fjordar i Nordland
Geografi i Brønnøy
Mindværfjorden

Mindværfjorden er ein fjord i Vevelstad og Alstahaug kommune i Nordland. Fjorden ligg på nordsida av Hamnøya og sør for Mindværet, som han er kalla opp etter, og øya Mindlandet. Fjorden strekkjer seg 10 km nordaustover og held fram vidare som Stokkafjorden.

Like ved overgangen til Stokkafjorden går fjordarmen Visten søraustover. Ved Nonshaugen, som ligg heilt nord på Hamnøya, går det ferje over til Forvika på fastlandet og nordover langs austsida av fjorden til Stokka heilt ytst i Stokkafjorden og frå her vidare nordover.

Fjordar i Nordland
Geografi i Vevelstad
Fjordar i Alstahaug
Visten

Visten er ein fjordarm av Mindværfjorden i Vevelstad kommune i Nordland. Fjorden strekkjer seg 21 km søraustover til Lakselvvatnet i botn av fjorden.

Fjorden har innløp mellom Vistnesodden i sør og Kalvhyllodden i nord. Bygda Visthus ligg på austsida av fjorden og har gjeve han namn. Her endar òg Fv114 og lenger inn i fjorden er det ikkje vegsamband. Likevel finn ein den veglause grenda Kilvika eit stykke inn i fjorden på vestsida. Frå her går Langkilvågen 3 km sørvestover, medan sjølve Visten svingar austover rundt Telavikfjellet og så sørover igjen. 

Vidare innover i fjorden finn ein fleire veglause grender. Kvalvågen ligg ytst på ei halvøy i fjorden. Vest for halvøya ligg Strandbukta og garden Indre Stranda. På austsida av halvøya går Aussundet sørover til grenda Ausa. Her svingar fjorden brått austover og skiftar namn til Innervisten, som strekkjer seg 8 km lenger aust og søraust.

Fjordar i Nordland
Geografi i Vevelstad
Innervisten

Innervisten er den indre delen av fjorden Visten i Vevelstad kommune i Nordland. Fjorden strekkjer seg austover til Austerfjord lengst aust, men har ein avstikkar sørover til Lakselvvatnet i botn av fjorden, som ligg 8 km frå starten av fjorden. 

Fjorden har innløp mellom Urdvika i sør og Nova i nord. Like ved den veglause grenda Ausa. Innover i fjorden ligg det fleire isolerte gardar og grender, som Bønråa på nordsida og Aursletta på sørsida. Ved Aurlsetta går Nedre Straumen sørover til botn av fjorden og Storstraumen like ved Lakselvvatnet.

Fjordar i Nordland
Geografi i Vevelstad
Stokkafjorden

Stokkafjorden er ein fjord i Vevelstad, Vefsn og Alstahaug kommune i Nordland. Fjorden er ei fortsetjing av Mindværfjorden og strekkjer seg 7,5 km nordover til Tangsundet og innløpet til Halsfjorden. Fjorden ligg på austsida av Trolandet på Rødøya og Flatøya. 

Fjorden har innløp mellom Stokka, som har gjeve namn til fjorden, i sør og Lauvøyneset på Trolandet i nord. Frå Stokka går det ferje over fjorden til Trolandet og sørover til Vågsodden på Hamnøya og Forvika ved Mindværfjorden. Tangsundet i nord går vidare nordover til Vefsnfjorden.

Fjordar i Nordland
Geografi i Vevelstad
Fjordar i Alstahaug
Geografi i Vefsn
Halsfjorden

Halsfjorden er ein fjordarm av Stokkafjorden i Vefsn kommune i Nordland. Fjorden har ei lengd på 8 km til garden Sørfjorden i botn av Sørfjorden.

Fjorden har innløp mellom Skonsengodden i sør og Merra ved Halsneset i nord. Fjorden går først austover. Grenda Husvik ligg på nordsida av fjorden. Frå Husvik går Alsneset sørover i fjorden og frå her deler fjorden seg i tre. Halsan går nordover, Grytåfjorden går søraustover, medan Sørfjorden går sørover. Sørfjorden er nokre hundre meter lenger enn Halsan.

Fjordar i Nordland
Geografi i Vefsn
Grytåfjorden

Grytåfjorden er ein fjordarm av Halsfjorden i Vefsn kommune i Nordland. Fjorden strekkjer seg 1,5 km søraustover til den veglause garden Grytåa. Garden er kalla opp etter elva som munnar ut i fjorden her. 

Fjorden ligg på austsida av Skipsneset. Vest for Skipsneset går Sørfjorden sørover.

Fjordar i Nordland
Geografi i Vefsn
Sørfjorden i Halsfjorden

Sørfjorden  er ein fjordarm av Halsfjorden i Vefsn kommune i Nordland. Fjorden strekkjer seg 3,5 km sørover til den veglause garden Sørfjorden. 

Fjorden ligg på vestsida av Skipsneset. Aust for Skipsneset går Grytåfjorden søraustover.

Fjordar i Nordland
Geografi i Vefsn
Halsan

Halsan er ein fjordarm av Halsfjorden i Vefsn kommune i Nordland. Fjorden strekkjer seg 3,5 km nordover til garden med same namn. 

Fjorden startar i sør på austsida av Alsneset. I tillegg til Halsan ligg gardane Halsvika, Bunesenget og Hestdalssjøen ved fjorden. Hestdalselva munnar ut i fjorden ved Hestdalssjøen og inst i fjorden renn Halsaelva ut 

Fv147 går langs vestsida av fjorden.

Fjordar i Nordland
Geografi i Vefsn
Kilværfjorden

Kilværfjorden er ein fjord i Vega kommune i Nordland. Fjorden ligg vest for Kilvær, som han er kalla opp etter, og strekkjer seg om lag 10 km nordaustover til området vest for Skålvær.

Fjorden ligg i havgapet mellom alle holmane og småøyane nord for sjølve Vega og nordaust for Hysværet.

Fjordar i Nordland
Geografi i Vega
Tjøttfjorden

Tjøttfjorden (og skrive Tjøttafjorden) er ein fjord i Alstahaug kommune i Nordland. Han ligg på vestsida av Mindlandet og strekkjer seg 12 km nordaustover til øya og tettstaden Tjøtta.

Fjorden startar i sør mellom Mindværet i aust og Grønøyskjeran i vest. Sør for Mindværet ligg Mindværfjorden og aust for Mindlandet ligg Stokkafjorden. Aust for Tjøtta og nordaust for Tjøttfjorden går Vefsnfjorden nordaustover. 

I vest grenser Tjøttfjorden til Sandvær og Skosvær. Frå Tjøtta går det ferje sørover fjorden til Igerøya og austover til Mindtangen på Mindlandet og til Trolandet.

Fjordar i Alstahaug
Haugsfjorden i Nordland

Haugsfjorden er ein liten fjord i Alstahaug kommune i Nordland. Fjorden ligg nord for øya Tjøtta og like sør for sjølve Alstahaug. Han har ei lengd på 2,5 km frå sør til nord. 

I aust grenser fjorden til Hamnesleira, som går inn til grenda Hamnes, og Offersøya. I nord endar fjorden ved Haugsneset like sør for Alstahaug. Nordvest for dette neset byrjar Alstahaugfjorden. I vest ligg øyane Valøya, Bukkøya, Buøya og Nordre Rosøya. På vestsida av Tjøtta går det eit sund sørover til Tjøttfjorden.

Fjordar i Alstahaug
Gapestokk

Gapestokk var reiskap for å stilla ut ein ugjerningsmann eller -kvinne til spott og spe for allmugen. Den som vart plassert i gapestokken hadde utført ei alvorleg ugjerning, eller ei gjerning som den gongen vart oppfatta som alvorleg av makthavarane. Gapestokken kunne og vera ein stokk med ein halsring av jarn. Det gjeld til dømes gapestokken ved Tingvoll kyrkje. 

Almugen kunne uttrykka sinne ved å slenga skjellsord, spytta på, eller kasta ting på ugjerningsmannen eller -kvinna. Både hovudet og begge hendene sett fast, så den som stod i gapestokken kunne ikkje forsvara seg når sinte sambygdingar kasta noko på han eller ho. Å få til dømes forderva mat i andletet kunne vera ubehageleg, men likevel ufarleg. Verre var det når nokon kasta stein. Straffa varte ofte nokre timar, men i somme tilfelle skal det ha hendt at fangen stod i gapestokken i fleire dagar.

Historie
Gapestokk vart innført i mellomalderen og var fleire plassar i bruk langt inn på 1800-talet. I Noreg vart gapestokken sist nytta på 1840-talet. Han var t.d. brukt i Moss i 1840, og i Hardanger 1845. I Vefsn vart tenestefolk som ikkje møtte til avtalt teneste dømde til å stå i gapestokk så seint som 31.10. og 7.12.1846. 

I Noreg vart gapestokken avskaffa gjennom Stortingets Lov om Afskaffelse af forskjellige Strafarter vedtatt 30. mars 1847, sanksjonert 17. mai same år.

I USA fekk ein butikktjuv valet mellom å sitja 60 dagar i fengsel og ei mild form for gapestokk i 2007.

Gapestokken og steinmerra ved kyrkjene i Noreg 
I Sabbatsforordningen frå 1730 vart det pålagt å ha gapestokk framom alle kyrkjer i Noreg, men det verkar som om det på dei fleste kyrkjestader alt hadde vore gapestokk på plass sidan kring 1650. Frå attende i mellomalderen finst det døme på ein annan type offentleg avstraffingsinnretting som vart kalla «steinmerr» eller «tremerr». Dette var ein flat stein eller planke sett på høgkant som han eller ho som skulle straffast laut sitje overskrevs på med tunge lodd festa til beina. Ved Skafså kyrkje og Seljord kyrkje i Telemark finst det bevart både gapestokk og steinmerr.

Språklege leivningar 
Omgrepet å setta i gapestokk vert framleis nytta i symbolsk tyding, når nokon vert uthengd offentleg.

Referansar

Bakgrunnsstoff 

 Les machines du moyen age du Larressingle. (fransk)

Straff
Kroppsleg avstraffing
Ramsundbrua

Ramsundbrua er ei bru som kryssar Ramsundet mellom Straumsneset på fastlandet og Tjeldøya i Nordland. Brua er 240 meter lang, med lengste spenn 36 meter, og ho vart opna i 1986. Ho er ein del av fylkesveg 711 i Nordland. 

Brua erstatta ferjesambandet mellom Selnes på fastlandet og Sandnes på Tjeldøya. Ferjesambandet hadde vore i drift sidan 1956.

Kjelder 
Denne artikkelen byggjer på «Ramsundbrua» henta frå Wikipedia på bokmål 12. mars 2008.

Vegbruer i Nordland
Vegar i Tjeldsund
Bruer opna i 1986
1986 i Noreg
Reinebruene

Reinebruene er to bruer som fører europaveg 10 over Reinefjorden i Moskenes kommune i Nordland. Bruene går mellom Reine og Hamnøy, og knyter den sørvestlege delen av Moskenes kommune saman med resten av Lofoten. Bruene vart opna i 1981 og erstatta ferjesambandet mellom Reine og Hamnøy, som hadde vore i drift sidan 1963. Begge bruene er fritt frambygg-bruer.

Storvalen bru går mellom Andøya og Sakrisøya.

Breisundet bru kryssar Breisundet mellom Toppøya og Hamnøya. Brua er 240 meter lang med lengste spenn 120 meter. Seglingshøgda er om lag 17 meter, og brua har i alt tre spenn.

Kjelder

Denne artikkelen byggjer på «Reinebruene» henta frå Wikipedia på bokmål 12. mars 2008. Bokmålsartikkelen oppgav desse kjeldene:
 Johan Brun: Våre bruer. Damm 2003. ISBN 82-496-0760-0
 Lofotboka -05 

Europaveg 10
Vegbruer i Nordland
Fritt frambygg-bruer
Vegar i Moskenes
Bruer opna i 1981
1981 i Noreg
Alstahaugfjorden

Alstahaugfjorden er ein fjord i Alstahaug kommune i Nordland. Fjorden ligg like utanfor sjølve Alstahaug og på austsida av øya Altra. Fjorden har ei lengd på 5,5 km frå sør til nord. 

Fjorden startar i sør mellom Haugsneset i aust og Skarvøya i vest. Sør for fjorden ligg Haugsfjorden. På vestsida av Altra går Alterfjorden og nord for Alstahaugfjorden ligg Alstenfjorden.

Fjordar i Alstahaug
Rombaksbrua

Rombaksbrua er ei hengebru som kryssar fjorden Rombaken i Narvik kommune i Nordland. Brua er 765 meter lang, med lengste spenn 325 meter og seglingshøgd 41 meter. Rombaksbrua vart opna 26. september 1964, og er ein del av europaveg 6. Brua med tilkomstvegar avløyste ferjestrekninga mellom Narvik og Øyjord, som hadde som hadde vore i drift sidan 1927.

Det vert no arbeidd med planar for ei ny, lang bru mellom Narvik og Øyjord - Hålogalandsbrua. Rombaksbrua har ei vektgrense på 90 tonn, og vegen nordom Rombaksbrua er rasfårleg. Ei ny bru vil fjerne problemet med vektgrensa, men den rasfarlege delen vil framleis vere del av E10. Brua vil òg gjere vegen ein del kortare og ein vil spare 12 - 15 minutt på strekninga Narvik- Bjerkvik. Av det som talar mot Hålogalandsbrua er at ho vil verte 1,55 kilometer lang, med eit fritt spenn på 1350 meter (Noregs lengste), og koste svært mykje (minst 3 milliardar 2008-kroner inkludert tilknytingsvegar og tunellar for å kople henne til vegnettet). Det er truleg at flyplassen i Narvik vil verte nedlagd om brua vert bygd. Difor er det enno helst usikkert om brua vil verte bygd.

Sjå òg 
 Bruer i Noreg etter lengd

Kjelder 

Denne artikkelen bygger på «Rombaksbrua» frå , den 12. mars 2008.  
 

Europaveg 6
Vegbruer i Nordland
Vegar i Narvik
Bruer opna i 1964
1964 i Noreg
Hengebruer i Noreg
Saltstraumbrua

Saltstraumbrua er ei fritt frambygg-bru som kryssar Saltstraumen mellom Knaplundøya og Straumøya i Bodø kommune i Nordland. Brua er 768 meter lang, lengste spenn er 160 meter og seglingshøgda er 41 meter. Brua har ti spenn. Ho vart opna 1978 og er ein del av Fylkesveg 17. 

Brua er teikna av landskapsarkitekt Hindhamar Sundt Thomassen A/S og Ing. A. Aas-Jakobsen A/S. Bygget og arkitektane vart heidra med Betongtavlen i 1985.

Riksantikvaren freda brua 17. april 2008.

Sjå òg 
 Bruer i Noreg etter lengd

Kjelder

Denne artikkelen byggjer på «Saltstraumen bru» henta frå Wikipedia på bokmål 12. mars 2008.
 Structurae om Saltstraumen bru

Bakgrunnsstoff 
 

Vegbruer i Nordland
Byggverk i Bodø
Riksveg 17
Betongtavlen
Kulturminne i Bodø
Freda bygg i Nordland
Bruer opna i 1978
1978 i Noreg
Vegar i Bodø
Fritt frambygg-bruer
Sandhornøy bru

Sandhornøy bru er ei bru som kryssar Tverrsundet mellom fastlandet og Sandhornøya i Nordland. Brua er 374 meter lang og har eit hovudspenn på 154 meter. Ho har tre spenn. Brua vart opna i 1989 og er ein sidearm av Fylkesveg 17.

Kjelder 

''Denne artikkelen bygger på «Sandhornøy bru» frå , den 12. mars 2008.

Bakgrunnsstoff 

Vegbruer i Nordland
Vegar i Gildeskål
Bruer opna i 1989
1989 i Noreg
Fritt frambygg-bruer
Skjombrua

Skjombrua er ei hengebru i stål som kryssar fjorden Skjomen ved Narvik i Nordland. Brua er 711 meter lang, med største spenn på 525 meter og seglingshøgd 35 meter. Brua har ni spenn. Ho er ein del av europaveg 6.

Skjombrua vart opna 10. november 1972.

Sjå òg 
 Bruer i Noreg etter lengd

Kjelder 
Denne artikkelen byggjer på «Skjomen bru» henta frå Wikipedia på bokmål 12. mars 2008. Bokmålsartikkelen oppgav desse kjeldene:
 Structurae om Skjomen bru
 The World's Longest Tunnel Page (bru-delen)

Europaveg 6
Vegbruer i Nordland
Vegar i Narvik
Bruer opna i 1972
1972 i Noreg
Hengebruer i Noreg
Støvset bru

Støvset bru er ei fritt frambygg-bru i Bodø. Brua kryssar Misværfjorden mellom Store Sandøya og Støvset. Ho er 420 meter lang og har eit hovudspenn på 220 meter. Seglingshøgda er 20 meter, og brua har i alt tre spenn. Brua vart opna i 1993 og utgjer ein arm av riksveg 812.

Sjå òg 
 Bruer i Noreg etter lengd

Kjelder

Denne artikkelen byggjer på «Støvset bru» henta frå Wikipedia på bokmål 12. mars 2008.

Vegbruer i Nordland
Byggverk i Bodø
Bruer opna i 1993
1993 i Noreg
Vegar i Bodø
Fritt frambygg-bruer
Alterfjorden

Alterfjorden er ein fjord langs kommunegrensa mellom Alstahaug og Herøy kommune i Nordland. Fjorden ligg på nordsida av øya Altra, som han har fått namn frå, og strekkjer seg 8 km nordaustover mot Alstenfjorden, som ligg lenger mot nordaust. 

Fjorden startar ved Brasøya i sørvest. Frå Brasøya går det ferje langs fjorden til Kvaløyhamn på Altra, og frå her vidare nordover til Engan på Nord-Herøy. I tillegg til Altra og Brasøya går fjorden mellom to øyar som begge heiter Buøya, ei øy i kvar sin kommune. Ei anna øy på nordsida er Tenna.

Fjordar i Nordland
Fjordar i Alstahaug
Geografi i Herøy i Nordland
Sundklakkstraumen bru

Sundklakkstraumen bru er ei fritt frambygg-bru som kryssar Sundklakkstraumen mellom Gimsøya og Vestvågøya i Nordland. Brua er 271 meter lang og har et hovudspenn på 90 meter. Seglingshøgda er tolv meter, og brua har i alt sju spenn. Ho vart opna i 1976 og er ein del av europaveg 10. Saman med Gimsøystraumen bru (opna 1981) erstatta ho ferjestrekninga mellom Lyngvær på Austvågøya, Smorten på Vestvågøya og Sundklakk på Gimsøya. Ferjesambandet hadde vore i drift sidan 1955.

Kjelder 
Denne artikkelen byggjer på «Sundklakkstraumen bru» henta frå Wikipedia på bokmål 12. mars 2008. Bokmålsartikkelen oppgav desse kjeldene:

Europaveg 10
Vegbruer i Nordland
Fritt frambygg-bruer
Vegar i Vågan
Vegar i Vestvågøy
Bruer opna i 1976
1976 i Noreg
Svinøybrua

Svinøybrua er ei bru i Svolvær i Nordland. Brua knyter Svinøya til Austvågøya og resten av Svolvær. Brua er 359 meter lang, med hovudspenn på 24 og 22,5 meter, og seglingshøgde 19 meter. Svinøybrua vart opna i 1964.

Kjelder 

 Denne artikkelen byggjer på «Svinøybrua» henta frå Wikipedia på bokmål 12. mars 2008. 

Vegbruer i Nordland
Fritt frambygg-bruer
Vegar i Vågan
Bruer opna i 1964
1964 i Noreg
Trengsel bru

Trengsel bru er ei bogebru på E6 i Sørfold kommune i Nordland. Brua går over Nordfjorden og er 179 meter lang. Ho vart opna 1966 saman med resten av vegen mellom Fauske og Sommerset. Like ved brua kan ein sjå utløpet til ein av jarnbanetunnelane på den planlagde Polarbanen som vart påbyrja under andre verdskrigen.

Kjelder 
Denne artikkelen byggjer på «Trengsel bru» henta frå Wikipedia på bokmål 12. mars 2008. 

Europaveg 6
Vegbruer i Nordland
Bogebruer
Vegar i Sørfold
Bruer opna i 1966
1966 i Noreg
Vassås bru

Vassås bru er ei spennbetongbru på fylkesveg 1 i Bindal kommune i Nordland. Brua kryssar fjorden Osan, ikkje langt frå Terråk. Brua er 400 meter lang og har eit hovudspenn på 160 meter. Ho vart opna i 1980, og er del av Fv1.

Sjå òg 
 Bruer i Noreg etter lengd

Kjelder 

Denne artikkelen bygger på «Vassås bru» frå , den 12. mars 2008.  
 

Vegbruer i Nordland
Fritt frambygg-bruer
Vegar i Bindal
Bruer opna i 1980
1980 i Noreg
Åselistraumen bru

Åselistraumen bru er en bjelkebru som kryssar Åselistraumen i Bodø kommune i Nordland. Brua er 200 meter lang og har lengste spenn på 30 meter. Ho er ein del av Fylkesveg 17. Brua er kjend for å ha mykje sidevind.

Kjelder 
Denne artikkelen byggjer på «Åselistraumen bru» henta frå Wikipedia på bokmål 12. mars 2008. 

Vegbruer i Nordland
Byggverk i Bodø
Fylkesveg 17
Vegar i Bodø
Bjelkebruer
Alstenfjorden

Alstenfjorden er ein fjord i Alstahaug, Herøy og Dønna kommune i Nordland. Fjorden strekkjer på nordsida av øy Alsta 11 km nordaustover til Ulvangen, som held fram nordover, og Sandnessjøen som ligg på sørsida av fjorden. Fjella Sju søstre ligg òg på sørsida av fjorden. 

Fjorden startar ved Svinøya nordaust for Alterfjorden og Alstahaugfjorden. I vest grenser fjorden til Nord-Herøy og på nordsida ligg øyane Hjartøya, Tranøya, Ormsøya, Kosøya, Æsøya og Lauvøya. 

Fv143 går langs delar av sørsida av fjorden.

Fjordar i Nordland
Fjordar i Alstahaug
Geografi i Herøy i Nordland
Geografi i Dønna
Husværfjorden

Husværfjorden er ein fjord i Vega kommune og Herøy kommune i Nordland. Fjorden ligg nord for Husvær og strekkjer seg 17 km nordaustover til Sør-Herøy.

Fjorden startar mellom Sandvær i sør og Ytre Flesan i nord. I tillegg til Sør-Herøy ligg òg øya Tenna i aust. På nordsida ligg Ytre og Indre Flesan og Kjeggruve.

Fjordar i Nordland
Geografi i Vega
Geografi i Herøy i Nordland
Nebbmunnar

Nebbmunnar (Hemiptera) er ein orden insekt som vert kjenneteikna av eit ledda nebb (rostrum). Dei finst i så godt som alle tenkjelege habitat over heile verda, og det er kjent om lag 85 000 artar. Norsk Entomologisk Forening reknar med at 1 320 av dei førekjem i Noreg.

Kjenneteikn 
Det fremste kjenneteiknet til nebbmunnane er nebbet som har gjeve gruppa det norske namnet sitt. Dette er stikkande og sugande munndelar som saman dannar ein ledda «sugesnabel». Det latinske namnet Hemiptera («halv-vengjer») spelar på at dei fleste artane i gruppa har vengjer som er harde og sklerotiserte ved basis og membranøse på nedste halvdel. Protonum, ryggskjoldet på første segment, er stort.

Kjelder 
 Brusca & Brusca (2002). Invertebrates. Sinauer Associates.
Oddfjorden

Oddfjorden er ein fjord i Herøy kommune i Nordland. Fjorden strekkjer seg 11 km frå området vest for Øksningan ved Sør-Herøya og nordover mellom Gåsvær i vest og Måsvær i aust. 

Fjorden startar i sør ved holmane vest for Øksningan og går først mellom holmane Steinan i vest og Vardøya i aust. Vest for Oddfjorden, mellom Steinan og Gåsvær ligg Gåsværfjorden. Aust for Gåsværfjorden går Sildøyfjorden vidare austover.

Fjordar i Nordland
Geografi i Herøy i Nordland
Gåsværfjorden

Gåsværfjorden er namnet på to fjordar i Noreg, begge ligg i Nordland.

 Gåsværfjorden i Meløy, i Meløy kommune i Salten.
 Gåsværfjorden i Herøy, i Herøy kommune på Helgeland.

Fjordar i Noreg
Gåsværfjorden i Herøy

Gåsværfjorden er ein fjord i Herøy kommune i Nordland. Fjorden ligg på sørsida av øygruppa Gåsvær, som han er kalla opp etter, og nord for holmane Steinan. Fjorden har ei lengd på om lag 5 km frå sørvest til nordaust. 

I vest ligg nokre spreidde holmar og småøyar mellom fjorden og Norskehavet. I vest grenser fjorden til Oddfjorden som skil han frå Sildøyfjorden som held fram austover.

Fjordar i Nordland
Geografi i Herøy i Nordland